
RADVILIŠKIO RAJONO SAVIVALDYBĖS TARYBA

SPRENDIMAS
DĖL NEKILNOJAMOJO TURTO, PRIPAŽINTO NETINKAMU (NEGALIMU) NAUDOTI, NURAŠYMO BEI LIKVIDAVIMO

2024 m. birželio 20 d. Nr. T-
Radviliškis

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu ir 63 straipsnio 2 dalimi, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 27 straipsnio 2 ir 6 dalimis, Pripažinto nereikalingu arba netinkamu naudoti (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo, patvirtinto Lietuvos Respublikos Vyriausybės 2001 m. spalio 19 d. nutarimu Nr. 1250 „Dėl pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo patvirtinimo“, 9.4 ir 13.1.1 papunkčiais, įgyvendindama Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašą, patvirtintą Radviliškio rajono savivaldybės tarybos 2014 m. lapkričio 20 d. sprendimo Nr. T-893 „Dėl Radviliškio rajono savivaldybės ir patikėjimo teise perduoto valstybės turto valdymo, naudojimo ir disponavimo juo tvarkos aprašo patvirtinimo“ 1 punktu, atsižvelgdama į Radviliškio rajono savivaldybės administracijos direktoriaus 2024 m. gegužės 31 d. įsakymą Nr. A-289-(8.2E) „Dėl gyvenamųjų ir negyvenamųjų patalpų bei jų priklausinių pripažinimo nereikalingais arba netinkamais (negalimais) naudoti“, Radviliškio rajono savivaldybės administracijos Šaukoto seniūnijos 2024 m. balandžio 22 d. raštą Nr. S-13-(1.6), Radviliškio rajono savivaldybės taryba nusprendžia:
.	Nurašyti ir likviduoti pripažintą netinkamu (negalimu) naudoti fiziškai nusidėvėjusį ir natūraliai sunykusį Radviliškio rajono savivaldybei nuosavybės teise priklausantį, Radviliškio rajono savivaldybės administracijos patikėjimo teise valdomą ir naudojamą nekilnojamąjį turtą:
.	esantį Mokyklos g. 10, Palonų mstl., Baisogalos sen., Radviliškio r. sav., registro Nr. 40/112721:
.	kiemo rūsį, unikalus Nr. 7197-0014-1026, ir kiemo statinius, unikalus Nr. 7197-0014-1080, turto bendras inventorinis Nr. 163020/2, bendra pradinė vertė – 963,75 Eur, bendra likutinė vertė 2024 m. gegužės 31 d. – 583,96 Eur;
.	sandėlį, unikalus Nr. 7197-0014-1068, inventorinis Nr. 163020/6, pradinė vertė – 308,40 Eur, likutinė vertė 2024 m. gegužės 31 d. – 186,86 Eur;
.	malkinę, unikalus Nr. 7197-0014-1070, inventorinis Nr. 163020/7, pradinė vertė – 617,79 Eur, likutinė vertė 2024 m. gegužės 31 d. – 373,96 Eur;
.	esantį Liepų g. 22, Kunigiškių k., Šaukoto sen., Radviliškio r. sav., registro Nr. 40/21438:
.	ūkinį pastatą, unikalus Nr. 7196-3007-1119, inventorinis Nr. CA-00000612_SAU, pradinė vertė – 78,23 Eur, likutinė vertė 2024 m. gegužės 31 d. – 41,29 Eur;
.	pirtį, unikalus Nr. 7196-3007-1022, inventorinis Nr. CA-00000604_SAU, pradinė vertė – 190,00 Eur, likutinė vertė 2024 m. gegužės 31 d. – 99,28 Eur;
.	malkinę, unikalus Nr. 7196-3007-1036, inventorinis Nr. CA-00000605_SAU, pradinė vertė – 67,06 Eur, likutinė vertė 2024 m. gegužės 31 d. – 34,82 Eur;
.	malkinę, unikalus Nr. 7196-3007-1040, inventorinis Nr. CA-00000606_SAU, pradinė vertė – 201,17 Eur, likutinė vertė 2024 m. gegužės 31 d. – 104,96 Eur;
.	malkinę, unikalus Nr. 7196-3007-1084, inventorinis Nr. CA-00000609_SAU, pradinė vertė – 212,34 Eur, likutinė vertė 2024 m. gegužės 31 d. – 110,61 Eur;
.	ūkinį pastatą, unikalus Nr. 7196-3007-1108, inventorinis Nr. CA-00000611_SAU, pradinė vertė – 212,34 Eur, likutinė vertė 2024 m. gegužės 31 d. – 111,11 Eur.
.	Paskirti Radviliškio rajono savivaldybės administracijos Baisogalos seniūnijos seniūną atsakingu už sprendimo 1.1 papunktyje nurodyto turto išardymą, likvidavimą ir teritorijos sutvarkymą.
.	Paskirti Radviliškio rajono savivaldybės administracijos Šaukoto seniūnijos seniūną atsakingu už sprendimo 1.2 papunktyje nurodyto turto išardymą, likvidavimą ir teritorijos sutvarkymą.
.	Paskirti Radviliškio rajono savivaldybės administracijos Investicijų ir turto valdymo skyriaus vedėją atsakingu už sprendimo 1 punkte nurodyto turto išregistravimą iš Nekilnojamojo turto kadastro ir registro.
.	Nurodyti, kad šis sprendimas ne vėliau kaip per vieną mėnesį nuo jo įsigaliojimo dienos gali būti skundžiamas paduodant skundą Lietuvos administracinių ginčų komisijos Šiaulių apygardos skyriui adresu: Dvaro g. 81, Šiauliai, arba Regionų apygardos administraciniam teismui bet kuriuose šio teismo rūmuose.



Savivaldybės meras		 Kazimieras Račkauskis

2024-05-31
Radviliškis

.	Projekto rengimą paskatinusios priežastys, parengto sprendimo projekto tikslai ir uždaviniai:
Projektas parengtas tikslu nurašyti ir likviduoti Radviliškio rajono savivaldybės administracijos direktorius 2024-05-31 įsakymu Nr. A-289-(8.2E) pripažintą netinkamu (negalimu) naudoti fiziškai nusidėvėjusį ar natūraliai sunykusį nekilnojamąjį turtą:
– Mokyklos g. 10, Palonuose, esančius kiemo rūsį, kiemo statinius (tualetas), sandėlį, malkinę, pastatų plane žymimi 2I1p, 6I1p, 7I1ž;
– Liepų g. 22, Kunigiškių k., esančius du ūkinius pastatus, pirtį, tris malkines, pastatų plane žymimus 1I1m, 2I1m, 3I1m, 4I1m, 8I1m ir 10I1m.
Sprendimo projekte nurodyti pastatai, esantys Liepų g. 22, Kunigiškių k., nuo 2014-12-03 panaudos sutartimi perduoti asociacijai „Kunigiškių bendruomenė“. Turto perdavimo metu buvo nurodyta, kad šių pastatų yra tik pamatų liekanos, statybinis laužas, sutrūnijusių lentų liekanos. Saugumo sumetimais, pastatų liekanos buvo sutvarkytos ir utilizuotos. Ūkinis pastatas, pastatų plane žymimas 10I1m, unikalus Nr.7196-3007-1108, susidėvėjo, stogo konstrukcija, nors ir remontuojama, tapo nebesaugi aplinkiniams, rūsys visuomet pilnas vandens, todėl supuvo grindys. Šis ūkinis pastatas stovi viduryje teritorijos, trukdo ir kelia pavojų Kunigiškių bendruomenės nariams ir dienos centro vaikams. Kunigiškių bendruomenė šį nepanaudojamą pastatą nori griauti. Šaukoto seniūnija pritaria pastato griovimui.
Sprendimo projekte nurodyti pastatai, esantys Mokyklos g. 10, Palonuose, nuo 2006-01-12  iki 2024-01-25 panaudos sutartimi buvo perduoti Palonų bendruomenei. Panaudos sutarties sudarymo metu iš sandėlio 6I1p buvo likę tik pamatai, malkinės sienų medinės lentos supuvusios, kiemo rūsio 2I1p mūro sienos sutrūkinėjusios. 2023 m. po gamtos stichijos (audros, liūtys) šių statinių būklės dar labiau pablogėjo, o kiemo rūsys turi avarinės būklės požymių (stogas įlūžęs, mūro sienos įgriuvusios).
.	Projekto iniciatoriai (institucija, asmenys ar piliečių atstovai) ir rengėjai:
Projekto iniciatorius – Radviliškio rajono savivaldybės administracija.
Projekto rengėjas – Savivaldybės administracijos Investicijų ir turto valdymo skyriaus vyriausioji specialistė Diana Skaburskienė.
.	Kaip šiuo metu yra reguliuojami sprendimo projekte aptarti teisiniai santykiai:
Savivaldybės taryba, vadovaudamasi LR Vietos savivaldos įstatymo 15 straipsnio 2 dalies 
19 punktu ir 63 straipsnio 2 dalimi, įgyvendina Savivaldybei nuosavybės teise priklausančio turto savininko funkcijas ir priima sprendimus dėl disponavimo šiuo turtu.
LR Valstybės ir savivaldybių turto valdymo, naudojimo ir disponavimo juo įstatymo:
. 27 straipsnio 2 dalyje nustatyta, kad jeigu nereikalingo arba netinkamo (negalimo) naudoti  savivaldybių ilgalaikio materialiojo turto negalima panaudoti nė vienu iš šio straipsnio 1 dalies 1–7 punktuose nurodytų būdų (perduodant patikėjimo teise arba pagal panaudos sutartį; investuojant; parduodant viešuose aukcionuose; perduodant valstybės ar kitų savivaldybių nuosavybėn), jis turi būti nurašomas ir išardomas, o liekamosios medžiagos įtraukiamos į apskaitą. 
. 27 straipsnio 6 dalyje nustatyta, kad savivaldybių turtas, pripažinus jį nereikalingu arba netinkamu (negalimu) naudoti, nurašomas, išardomas ir likviduojamas Vyriausybės nustatyta tvarka.
LR Vyriausybės 2001-10-19 nutarimu Nr. 1250 patvirtinto Pripažinto nereikalingu arba netinkamu (negalimu) naudoti valstybės ir savivaldybių turto nurašymo, išardymo ir likvidavimo tvarkos aprašo:
.  9.4 papunktyje nustatyta, kad pripažintas nereikalingu arba netinkamu (negalimu) naudoti savivaldybės nekilnojamasis turtas nurašomas, kai jis neparduotinas nelikus kur jį pritaikyti arba neparduotinas dėl fizinio ir funkcinio (technologinio) jų nusidėvėjimo;
. 	13.1.1 papunktyje nustatyta, kad sprendimus dėl pripažinto nereikalingu arba netinkamu naudoti Savivaldybės nekilnojamojo turto tolimesnio panaudojimo priima Savivaldybės taryba.
.	Kokios siūlomos naujos teisinio reguliavimo nuostatos, kokių teigiamų rezultatų laukiama. 
Bus likviduotas naudoti netinkamas ir pritaikymo perspektyvos neturintis turtas.
.	Galimos neigiamos priimto sprendimo projekto pasekmės ir kokių priemonių reikėtų imtis, kad tokių pasekmių būtų išvengta:
Priėmus sprendimo projektą, neigiamų pasekmių nenumatoma.
.	Kokius teisės aktus būtina priimti, kokius galiojančius teisės aktus būtina pakeisti ar pripažinti netekusiais galios priėmus sprendimo projektą:
Priėmus sprendimą galiojančių teisės aktų keisti nereikės.
.	Sprendimo projektui įgyvendinti reikalingos lėšos, finansavimo šaltiniai: 
Šiame sprendimo projekte nurodytą nekilnojamąjį turtą likviduos ir iš Nekilnojamojo turto registro išregistruos Šeduvos globos namai iš sutaupytų įstaigos lėšų. Papildomų Savivaldybės biudžeto lėšų nereikės.
.	Sprendimo projekto rengimo metu gauti specialistų vertinimai ir išvados. 
Sprendimo projektas suderintas su Radviliškio rajono savivaldybės administracijos direktoriumi, juristais, kalbininku, Investicijų ir turto valdymo skyriaus vedėjo pavaduotoju.
.	Numatomo teisinio reguliavimo poveikio vertinimo rezultatai. 
Šiuo sprendimo projektu nenumatoma reglamentuoti iki tol nereglamentuotus santykius, taip pat iš esmės nekeičiamas teisinis reguliavimas, todėl numatomo teisinio reguliavimo poveikio vertinimas neatliekamas.
.	Sprendimo projekto antikorupcinis vertinimas.
Teisės akto projektas antikorupciniam vertinimui neteikiamas.
.	Kiti, iniciatoriaus nuomone, reikalingi pagrindimai ir paaiškinimai. 
Papildomų paaiškinimų nėra. 
.	Pridedami dokumentai. 
. 	Savivaldybės administracijos direktoriaus 2024-05-31 įsakymu Nr. A-289-(8.2 E) „Dėl gyvenamųjų ir negyvenamųjų patalpų bei jų priklausinių pripažinimo nereikalingais arba netinkamais (negalimais) naudoti“;
. 	Savivaldybės administracijos parengtos Nereikalingų arba netinkamų (negalimų) naudoti nekilnojamųjų daiktų 2024-05-13 apžiūros pažymos Nr. 7-NT ir Nr. 11-NT su turto nuotraukomis, statinių planais, Nekilnojamojo turto registro centrinio duomenų banko išrašais.



Investicijų ir turto valdymo skyriaus vyriausioji specialistė			        Diana Skaburskienė
